“O‘ZDEUAVTO” AKSIYADORLIK JAMIYATI AVTOMOBILLARINING YaNGI MODELLARINI IShLAB ChIQARIShNI TAShKIL ETISh ChORA-TADBIRLARI TO‘G‘RISIDA

“O‘zDEUavto” aksiyadorlik jamiyatida avtomobillarining yangi modellariga talabni va ularni ishlab chiqarishni kengaytirish istiqbollarini o‘rganish maqsadida:
 1. O‘zbekiston Respublikasi Iqtisodiyot vazirligi, Moliya vazirligi va “O‘zavtosanoat” aksiyadorlik kompaniyasining:
 sedan “Shevrole Epika” (DEU “Toska”) 1008 dona, yo‘lsiz joylarda yura oladigan “Shevrole Kaptiva” (DEU “Vinstorm”) — 696 dona, miniven “Shevrole Takuma” (DEU “Rezzo”) — 888 dona yangi avtomobillar modellarining yirik blokli ishlab chiqarishini tashkil etish to‘g‘risidagi;
 mazkur avtomobillar yangi modellari taqdimotini O‘zbekistonda 2007-yilning 13-14-sentabri mobaynida o‘tkazish to‘g‘risidagi taklifi qabul qilinsin.
 2. Shunday tartib o‘rnatilsinki, unga muvofiq ushbu avtomobillarning yangi modellarini ishlab chiqarish va sotishdan “O‘zDEUavto” AJ oladigan daromad mamlakatimiz avtomobil tarmog‘ini rivojlantirish bo‘yicha yangi loyihalarni moliyalashtirish uchun “O‘zavtosanoat” aksiyadorlik kompaniyasining jamg‘arib boriladigan maxsus hisob raqamiga yo‘naltiriladi.
 3. “O‘zavtosanoat” aksiyadorlik kompaniyasi O‘zbekistonda chuqur texnologiya bo‘yicha birinchi bosqichda sedan “Shevrole Epika” (DEU “Toska”) modeli, ikkinchi bosqichda yo‘lsiz joylarda yura oladigan “Shevrole Kaptiva” (DEU “Vinstorm”) modelini sanoat ko‘lamida ishlab chiqarishni tashkil etish masalasi yuzasidan “Jeneral Motors DEU Avto va Texnologiyalar” kompaniyasi bilan muzokaralar o‘tkazsin.
 5. “Jeneral Motors DEU Avto va Texnologiyalar” kompaniyasi bilan tuzilgan tegishli shartnomalarga asosan “O‘zDEUavto” aksiyadorlik jamiyati tomonidan olib kelinadigan umumiy miqdori 2592 dona “Shevrole Takuma”, “Shevrole Epika” va “Shevrole Kaptiva” (TN TIF kodi 8703) avtomobillarini yig‘ish uchun ilovada* ko‘rsatilgan butlovchi qismlar va uzellar bojxona to‘lovlari to‘lashdan (bojxona rasmiylashtiruvi yig‘imlaridan tashqari) ozod etilsin.
 6. Ushbu qarorning ijrosini nazorat qilish O‘zbekiston Respublikasi Bosh vazirining o‘rinbosarlari Q.S. Sanaqulov va R.S. Azimov zimmalariga yuklansin.